กระทรวงพาณิชย์ จัดกิจกรรม พาณิชย์ เราทำความดีด้วยหัวใจ อาสาพาเข้าวัด รักษ์สะอาด รวมกำลังบุคลากร ข้าราชการ ประชาชน และจิตอาสา ทำความสะอาดวัดในพื้นที่ จ.นนทบุรี
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เป็นประธานเปิดโครงการและร่วมกิจกรรม พาณิชย์ เราทำความดีด้วยหัวใจ อาสาพาเข้าวัด รักษ์สะอาด โดยมี ผู้บริหาร บุคลากรกระทรวงพาณิชย์  จิตอาสาจากจังหวัดนนทบุรี และประชาชนในพื้นที่กว่า 300 คน เข้าร่วมกิจกรรมทำความสะอาด ทั้งเก็บขยะ กวาดศาลา ตัดแต่งกิ่งไม้ ล้างทำความสะอาด รอบบริเวณวัดชมภูเวก  อำเภอเมือง จังหวัดนนทบุรี   ทั้งนี้ กิจกรรมดังกล่าวเกิดจากทางกระทรวงพาณิชย์ได้เล็งเห็นความสำคัญของสังคมและชุมชน โดยเฉพาะในจังหวัดนนทบุรี ซึ่งเป็นที่ตั้งของกระทรวงฯ และมีพุทธสถานสำคัญเป็นที่ยึดเหนี่ยวจิตใจของชาวพุทธ มากถึง 195 วัด จึงเป็นโอกาสอันดีที่กระทรวงฯ จะได้เชิญชวนผู้เกี่ยวข้องทั้งภาครัฐ ประชาชน และจิตอาสา ร่วมกันทำความดีเพื่อเกิดประโยชน์แก่สังคมตามพระราชปณิธานของสมเด็จพระเจ้าอยู่หัว ดังนั้นกระทรวงพาณิชย์ จึงจัดโครงการ “พาณิชย์ เราทำความดีด้วยหัวใจ อาสาพาเข้าวัด รักษ์สะอาด” เพื่อทำความสะอาดรอบวัดจำนวน 10 วัด ในพื้นที่จังหวัดนนทบุรี เริ่มต้นที่วัดชมภูเวกในวันนี้ ก่อนจะทยอยดำเนินการไปยังวัดต่างๆ อาทิ วัดแคนอก , วัดน้อยนอก , วัดตำหนักใต้ , วัดบางรักใหญ่ , วัดกลางบางซื่อ , วัดแจ้งศิริสัมพันธ์ , วัดท้ายเมือง , วัดไทรม้าใต้ และวัดไทรม้าเหนือ ภายในเดือนสิงหาคมนี้